آمریکا بیرلشمیش دؤولتلری خاریجی ایشلر باخانی آنتونی بلینکن، قهرمان ماراش مرکزلی زلزله‌لردن ائتکیلنن بؤلگه‌لرده اینجه‌له‌مه‌لر اوچون گئتدیگی انجیرلیک مرکزینده، تورکیه‌نی دستکله‌مک‌ده قرارلی اولدوقلارینی ایفاده ائتدی.
آداناداکی انجیرلیک ۱۰.جو تانکر قوموتانلیغینا گئدن آمریکا خاریجی ایشلر باخانی بلینکن، بورادا وئردیگی آچیقلامادا، ییخیجی زلزله‌لرین آردین‌دان تورک خالقینین یانیندا اولدوقلارینی سؤیله‌دی.
زلزله‌نین آردیندان آمریکا و دیگر اؤلکه‌لرین دؤوره‌یه گیردیگینی ایفاده ائد‌ن بلینکن، بئله دانیشدی:
"بیر گون ایچین‌ه بورادا تخمیناً ۲۰۰ نفر، ایت و دیگر متخصصلردن عبارت آختارما قورتارما قروپلاری اولوشدوردوق. زلزله‌دن سونراکی گونلرده بارینما، سو، یئمک، درمان و گئیه‌جک اوچون تخمیناً ۸۵ میلیون دلار دگرین‌ده کؤمک گؤندریلدی. بو گون ایسه احتیاجی اولانلارا کؤمک ائتمک اوچون ۱۰۰ میلیون دلار داها گتیرجگیمیزی بیلدیرمک ایسته‌یره‌م. بونو، عاجیل سیغینماچی و کؤچ صاندیغی ایله خاریجی ایشلر باخانلیغی و آمریکا اولوسلارآراسی قالخینما آژانسینین صاحب اولدوغو بیر اینسانی یاردیم صاندیغیندان آلدیق و بو یاخیندا حرکته گئچیریله‌جک".
آمریکا اولوسلارآراسی قالخینما آژانسینین زلزله‌یه اقارشی چالیشمالارا چوخ سرعتلی و ائتکیلی بیر شکیلده جاواب وئردیگینی سؤیله‌یه‌ن بلینکن، بونلاری قید ائتدی:
"تورکیه‌نی دستکله‌مه‌یه قرارلیییق. دونیانین بیر چوخ اؤلکه‌سی ده عینی شئیی ائدیر. بونو باجارماق اوچون بؤیوک بیر دایانیشما و قرار‌لیلیق وار".
بیرلشمیش میللتلرین تورکیه‌ده‌کی زلزله‌دن ضرر گؤرنلر اوچون ۱ میلیارد دلار اینسانی کؤمک چاغریسی ائتدیگینی خاطیرلادان بلینکن،
"بو آن اعتباریله آمریکا ۱۸۵ میلیون دلارلیق کؤمک‌ ائتدی، آنجاق باشقا بیر شئی وارسا، نه ائده‌بیله‌جیگیمیزه باخاجاغیق. دیگر اؤلکه‌لر دؤوره‌یه گیریر آنجاق بو چاغرینین مالیه‌لشدیریلمه‌سی چوخ عاجیل و تامین ائده‌بیله‌جگیمیز علاوه قایناقلارا باخارکن بئله کسینلیکله باشقالارینی بونو ائتمه‌یه تشویق ائدجییک" ایفاده‌لرینی ایشلتدی.
تورکیه‌ده زلزله‌دن ائتکیلنن اینسانلارا کؤمک ائتمک اوچون اللرین‌دن گلن هر شئیی ائتمه‌یه قرارلی اولدوقلارینی ایفاده ائد‌ن بلینکن، سؤزلرینی "تورک خالقینین ان چوخ بیلمه‌سینی ایسته‌دیگیم شئی، آمریکانین یانلاریندا اولدوغو و بونو سوووشدورماق اوچون نه قدر سۆرسه سۆرسون یانلاریندا اولاجاغیدیر" شکلینده تاماملادی.
